ROMANIA                                                                   


 SE APROBA,

JUDETULTIMIS                                                          


 P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

DIRECŢIA URBANISM

Nr.U92006-003437/11.07.2006
REFERAT 

privind aprobarea Planului Urbanistic de Detaliu “Amenajare 
intrări (acoperire sticlă + terasă/bar)”, Piaţa Huniade, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara, aprobat prin HCL nr. 157/2002
Având în vedere documentaţia înregistrată la noi, cu nr U92006-003437 din 06.07.2006, prin care se solicită avizarea din punct de vedere urbanistic a Planului Urbanistic de Detaliu “Amenajare intrări (acoperire sticlă + terasă/bar)”, Piaţa Huniade, Timişoara.
Având în vedere prevederile Certificatului de Urbanism nr.3803 din 10.07.2006.
Având în vedere înfiinţarea Comisiei Tehnice de Amenajare a Teritoriului şi de Urbanism, prin HCL nr. 299/2006, propunem analizarea şi formularea unui punct de vedere care să însoţească documentaţia;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Amenajare intrări (acoperire sticlă + terasă/bar)”, Piaţa Huniade, Timişoara.
Documentaţia este iniţiată de proprietarul terenului Primăria Municipiului Timişoara şi este elaborată de firma de proiectare SC ARHITEKT STUDIO A SRL, proiect nr. 131/2006.
Terenul studiat prin prezenta documentaţie este identificat prin CF colectiv nr. 143188, nr. topo 215/2 teren în P-ţa Huniade cu pasaj subteran şi spaţii comerciale, în suprafaţă de 1167 mp., proprietar Primăria Municipiului Timişoara, drept de închiriere asupra unui spatiu în suprafata construita de 692,46 mp pe o perioada de 10 ani (din 12.07.2002) în favoarea SC ART SRL Timisoara cu nr. 11561/2003 si 22916/2005;
Amplasamentul studiat în cadrul documentaţiei se găseşte în intravilanul municipiului Timişoara, în zona centrală a oraşului, încadrat în UTR 1.
Vecinătăţile amplasamentului sunt:
· la vest Piaţa Operei, clădirea Operei cu faţadele laterale de sec. XIX;
· la nord complexul Modex, clădire datând din anii ’70;
· la sud clădire de locuinţe cu spaţii comerciale la parter, Mc Donald’s, de la începutul sec. XX
· la est parcarea din faţa magazinului Modex.
Zona a fost restructurată în maniera actuală odată cu amenajarea Pieţei Revoluţiei în anul 1989, când a fost eliminat traficul auto precum şi liniile de tramvai din zona centrală. Zona studiată între cele 2 accese în pasaj face parte din pietonalul zonei centrale, Piaţa Operei – Victoriei şi este adiacentă parcajului Modex.
Obiectul acestei documentaţii îl constituie definirea reglementărilor în faza PUD cu privire la terenul situat între cele două accese în pasajul subteran din Piaţa Operei, teren în suprafaţă de 692,46 mp 
Se propune amenajarea intrărilor în pasajul subteran din Piaţa Huniade, realizarea unei terase supraterane care să asigure coerenţa soluţiei, să marcheze intrarea în pasaj şi nu în ultimul rând din necesitatea revitalizării zonei. Suprafaţa totală a construcţiei va fi de 532,98 mp din care 339,32 mp terasă iar 193,66 mp intrări pasaj. Lăţimea şi lungimea terasei este dată de intrările în pasaj şi de structura de rezistenţă existentă a acestuia. Înălţimea este determinată de înălţimea parterurilor construcţiilor adiacente şi de necesitatea integrării liftului pentru persoanle cu dizabilităţi locomotorii.
Costrucţia se va realiza din cadre metalice cu închideri transparente în zona intrărilor în cele două accese subterane. Acoperirea va fi realizată din acelaşi material transparent şi se va încerca realizarea unei construcţii care să poată fi uşor dată jos fără a se prejudicia restul construcţiilor din zonă. Nu se va bloca accesul pietonal dispre Piaţa Operei spre Piaţa Huniade.
Indicii de construibilitate propuşi în documentaţie sunt:
P.O.T. maxim = 100%,
C.U.T. maxim = 1 
H maxim - parter
La realizarea construcţiilor se vor respecta condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de Avizul Ministerul Culturii şi Cultelor – nr. 211/Z/22.07.2005 eliberat pentru „Refacere toalete şi amenajare intrare din Piaţa Huniade, Timişoara”

Aviz Unic nr. 1182 din 18.07.2006
Restul avizelor cerute prin CU nr. 3803 din 10.07.2006 vor fi aduse până la aprobarea documentaţiei în Plenul Consiliului Local al municipiului Timişoara din data de 25.07.2006
Planul Urbanistic de Detaliu Planului Urbanistic de Detaliu “Amenajare intrări (acoperire sticlă + terasă/bar)”, Piaţa Huniade, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

Documentaţia Plan Urbanistic de Detaliu “Amenajare intrări (acoperire sticlă + terasă/bar)”, Piaţa Huniade, Timişoara a fost supusă dezbaterii publice din data de 17.07.2006 şi nu au existat obiecţii sau alte recomandări. 

